text: Borgmestre: Vi er overraskede over at øget grænsekontrol er vedtaget
  23 juni 2015 kl. 17.44
  Det kommer bag på både borgmesteren i Aabenraa og Sønderborg, at stramninger af grænsekontrollen allerede er vedtaget af Folketinget.
  -Det kan godt undre mig, at vi ikke har hørt mere om det, siger Sønderborgs borgmester Erik Lauritzen til TV SYD.
  Også Thomas Andresen, der er borgmester i Aabenraa, er forundret og overrasket over, at det ikke har været mere omtalt i valgkampen, at den skærpede kontrol allerede er vedtaget.
  Thomas Andresen er ikke begejstret for, at der er mere kontrol på vej. Han siger, at kommunen længe har kæmpet på at få mulighed for at krydse grænsen frit.
  Derfor kalder han mere kontrol for et tilbageskridt.
  